khistorydata/jeongjo-sjw-relations huggingface dataset:
정조 22년
戊午二月初六日辰時上御便殿都承旨入侍時行都承旨徐龍輔記事官曺錫中承膺祚吳泰曾一提學鄭民始原任直提學金載瓚鄭大容檢校直提學李晩秀原任直閣金勉柱南公轍金祖淳李始源檢校待敎沈象奎李存秀以次進伏訖民始等曰今日則聖體調攝若何上曰益勝矣民始曰今日日氣頗溫而風氣甚不好當此換節之時益加調攝伏望上敎始源曰何日下去耶始源曰明日欲下去矣上曰李述源何不來云耶始源曰臣未及見之而聞二直提學言以爲不敢當云矣上曰稱以僚屬與官職有異初無不敢當之嫌矣仍命退諸臣以次退出
정조 22년
戊午二月初六日午時上御便殿左承旨右承旨入侍時行左承旨洪仁浩行右承旨李益運記事官曺錫中金景煥承膺祚以次進伏訖上曰華城除耗事必有參差之論其果何如益運曰此是初有之事下之鄭重不是異事而其在爲所重之道實出曠絶之恩從今以往華城人戶必當增加矣上曰南漢城餉穀事擧條多有未詳處書報大臣更爲詳細出擧條也上命書傳敎曰今爲十年勞軍多矣況今番因調疴又費終夜露處隨駕將校軍兵令各該營門修啓待下敎仍令各該營將臣試取其中十年十一幸連爲隨駕者別爲抄出修啓仍命退承史以次退出
정조 22년
行都承旨洪明浩坐左承旨李相璜坐右承旨兪漢寧坐直左副承旨魚用謙坐直右副承旨金達淳坐同副承旨未差注書曺錫中病洪奭周差祭假注書宋冕載仕尹命烈仕直事變假注書李弘謙仕
정조 22년
魚用謙啓曰來十一日輪對日次矣敢稟傳曰停
정조 22년
兪漢寧啓曰來十一日朝參日次矣敢稟傳曰停
정조 22년
李相璜啓曰行大司憲宋煥箕在外執義柳畊持平李弘達呈辭掌令尹寅基鄭㝡成持平申溆未肅拜監察茶時之意敢啓傳曰知道
정조 22년
傳于兪漢寧曰軍士房承旨入侍
정조 22년
傳于洪明浩曰政官牌招開政
정조 22년
傳于金達淳曰江民之效勞於年年幸行其勞其弊可勝言哉十年十次擧行者舟橋監官許瑍金鎭郁空闕衛將作窠今日政差下都監官金光泓邊將見窠差送其餘內下筒介等物依判下施賞旗軍中十年連爲擧行人令賑廳各給木綿一疋
정조 22년
有政吏批行判書閔鍾顯進參判李敬一進參議未差行都承旨洪明浩進以李勉兢爲吏曹參議朴載淳爲兵曹參議趙萬元爲吏曹佐郞
정조 22년
再政以李玄始爲北部都事沈繼之爲崇陵參奉李日運爲鍾城府使
정조 22년
三政以李祖源爲禮曹判書
정조 22년
兵批判書李時秀進參判柳誼入直參議未差參知柳師模病右承旨兪漢寧進以姜游爲副摠管林道浩爲同知趙𡹘爲五衛將李文道爲忠壯將許瑍爲景福將金鎭郁爲慶熙將權煥爲茄波知僉使僉知單權逴護軍任嵂趙光鉉徐龍輔李益運洪仁浩副護軍金啓洛李泰永許晊副司果朴孝成徐興輔韓用謙以上竝單付
정조 22년
再政以金光泓爲月串僉使都摠管姜游
정조 22년
以京畿監司李在學啓本擊錚罪人朴汝剛捧供事傳于兪漢寧曰罪名蕩滌則官爵亦在蕩滌中而渠不知之有此呼籲狀啓還下送此意分付事分付道臣
정조 22년
傳于魚用謙曰發遣吏郞諸執事淸齋與否摘奸以來
정조 22년
傳于魚用謙曰南壇享祀之齋官各別擇差飭敎果何如而觀此祭報府極爲駭然當該差祭堂上捧現告爲先越俸一等此後雖時任閣臣承旨玉堂草記通融塡差事更爲嚴飭齋官塡差不審如此其他擧行亦可推知典祀官發牌祭物祭器精備蠲滌之意嚴飭該營從事官發牌淸道等節各別嚴飭
정조 22년
注書洪奭周差祭代以宋冕載爲假注書
정조 22년
傳于魚用謙曰政院之不知格例未諳事體愈往愈甚軍務事例不得出朝報試射去就關係何如且況爲所重兼欲慰悅三軍有此特恩則同是試射而鄕試射出朝報京試射則拔之者豈有如許道理乎昨日坐直下位承旨罷職不爲提醒之兵曹判堂從重推考
정조 22년
以全羅監司李得臣狀啓道內各邑鎭牧場三巡分賑形止及行乞兒留養口數穀名修成冊竝以馳啓事傳于金達淳曰飭諭之下字恤之典則亦不能塞責狀啓還下送
정조 22년
刑曹擊錚人等原情啓目判付內啓依允爲旀其中漣川李潗段無論千步八百步訟理曲直之何如又無論一時七葬之督掘之違越金石之典王政莫先於敦俗重倫乙仍于極惡大憝之假貸一縷者遭喪給由俾許歸葬卽我朝寬大之令典懿規是隱則所謂鐵原倅李夏保諸般擧措都置之托以重囚俾不得乞歸於母死終喪之日云者誠如原情內所訴則夏保可謂兩罪俱發爲先令金吾諸堂卽爲開坐拿囚夏保嚴問捧口招以聞爲有矣萬一欺隱夏保之嚴刑得情以伸公法以嚴倫常除良自卿等難免枉法溺職之罪各別惕念按覈以草供登聞爲旀卿曹跋辭豈不寒心之甚所可惜者本曹凡事判堂主張則乃敢爲此悖常無稽之說胡甚辜負駭然甚矣判堂卿段爲先施以不敍之典諸堂罷職潗段放送爲良如敎
정조 22년
吏批三政以李書九爲刑曹參判李尙度爲刑曹參議
정조 22년
以刑曹判書望筒傳于魚用謙曰非年老與劇任則耆堂也前望單子入之待下批與參判參議牌招察任
정조 22년
以刑曹參判李書九牌不進推考傳旨傳于金達淳曰過矣更爲牌招
정조 22년
兪漢寧以訓鍊都監言啓曰依下敎司謁白景旜決棍十度後日習陣用軍律次降定哨軍之意敢啓傳曰知道
정조 22년
兪漢寧以壯勇外營言啓曰依下敎隨駕將官將校馬步軍兵等處饋粥之意敢啓傳曰知道
정조 22년
兪漢寧以壯勇外營言啓曰依下敎本營隨駕將官將校馬步軍兵等處犒饋之意敢啓傳曰知道
정조 22년
兪漢寧以壯勇營言啓曰本營哨官依備邊司郞廳例仕滿十五朔六品遷轉事曾有定式矣哨官鄭垕已滿十五朔六品遷轉之意分付兵曹何如傳曰允
정조 22년
金達淳以賑恤廳言啓曰傳曰江民之效勞於年年幸行其勞其弊可勝言哉十年十次擧行者舟橋監官許瑍金鎭郁空闕衛將作窠今日政差下都監官金光泓邊將見窠差送其餘內下筒箇等物依判下施賞旗軍中十年連爲擧行人令賑廳各給木綿一疋事命下矣舟橋九次擧行旗軍崔忠孫等十二名各木一疋式合木十二疋題給之意敢啓傳曰知道
정조 22년
戊午二月初七日午時上御便殿左承旨入侍時左承旨李相璜記事官洪奭周金景煥承膺祚以次進伏訖命書榻敎曰來待諸臣入侍一提學鄭民始二提學沈煥之檢校直提學李晩秀原任直閣金勉柱南公轍金祖淳檢校待敎沈象奎李存秀壯勇兼大將趙心泰以次進伏民始等曰勞動之餘聖候若何上曰昨亦善爲寢睡而憊苶猶甚矣敎心泰曰內營軍兵之十年十一次隨駕者俄纔抄出入啓矣其數之夥然至於如是乎心泰曰果若是夥然矣上曰自整理所亦有抄出者從速爲之可也晩秀曰今方抄出矣民始曰除耗之擧恩實曠前而支放等節尙不無窒礙處矣上曰人和爲重它何暇論乎上曰諸閣臣皆爲早退明日亦勿入來也仍命退諸臣以次退出
정조 22년
行都承旨洪明浩坐左承旨李相璜坐直右承旨兪漢寧坐直左副承旨魚用謙奉命進去右副承旨金達淳差祭同副承旨未差注書曺錫中病洪奭周差祭假注書宋冕載仕尹命烈仕直事變假注書李弘謙仕
정조 22년
李相璜啓曰行大司憲宋煥箕在外掌令尹寅基鄭㝡成持平申溆未肅拜執義柳畊持平李弘達呈辭監察茶時之意敢啓傳曰知道
정조 22년
兪漢寧啓曰禁衛營將官來言今日本營軍兵日次私習云矣敢啓傳曰知道
정조 22년
兪莫寧啓曰御營廳將官來言今日本廳軍兵日次私習云矣敢啓傳曰知道
정조 22년
傳于魚用謙曰禮房承旨馳詣受香所奉審摘奸以來
정조 22년
傳于李相璜曰戶刑換房
정조 22년
傳于兪漢寧曰左承旨右承旨分詣受香所奉審摘奸以來
정조 22년
傳于洪明浩曰來待諸臣入侍
정조 22년
兵曹壯勇大將趙心泰摠戎使金持默換差事承傳
정조 22년
傳于兪漢寧曰今番隨駕與留陣勞軍多矣明日訓局習陣退行於望後或後日次事分付
정조 22년
以刑曹參判李書九再牌不進推考傳旨傳于兪漢寧曰更爲牌招
정조 22년
傳于魚用謙曰當該禮曹堂上推考
정조 22년
以水原留守徐有隣狀啓校宮釋菜參班諸生試取入格人馳啓事傳于李相璜曰駕次華城適値釋菜之夜特遣宗伯之臣替將祀事召試執豆籩諸生仍命帶閣職曾經本府留守之大臣主試考券在華儒可謂盛擧賦三下幼學沈常鎭直赴監試會試草三下幼學金用遠給二分次上幼學尹培彦辛德羽曺允協金猷遠各紙二卷賜給事下諭留守
정조 22년
傳于兪漢寧曰兵刑換房
정조 22년
洪明浩以吏曹言啓曰今此監試覆試學禮考講試官中時無職名人員令該曹口傳付軍職何如傳曰允
정조 22년
兪漢寧以兵曹言啓曰因南部居閑良林得厚等十一人西部居良人金世白北部居良人全策上言判付內兵判旣知事實相考草記事命下矣十三人一竝招來詳問事實則金世白則庚辰年溫泉幸行時以訓局燈籠軍隨駕中間落鄕未蒙恩典云故更問於其時同爲隨駕已蒙賞典之人則果是的實而今年爲六十五歲合施米二斗大口魚一尾賜給之典全策父養洽以挾輿軍隨駕已受米魚賞給之恩而年未滿七十未參於加資之秩今以曾受副司直祿有此呼訴者極涉猥越林得厚父慶周等十一人俱以江民持船隻效勞於渡涉時云而旣無分明可考之蹟渠輩俱是部字內居生之人恩命之下宜無不知之理而今於三年之後始爲呼訴者其所爲言有難準信竝置之何如傳曰允
정조 22년
李相璜以鑄錢所言啓曰鑄錢今月初九日爲始開鑄而擧行諸條依前節目施行之意敢啓傳曰知道
정조 22년
兪漢寧以備邊司言啓曰卽見忠淸監司韓用和狀啓則以爲道內牟還自來不敷而列邑所在多寡各殊若其最少處只以應分之數無路排比各衙門留庫牟中量宜加分事請令廟堂稟旨分付矣該道牟還本自不敷春耕時加分之請幾無歲無之依狀請就其最少無以排比處參量加分後實數登聞之意分付何如傳曰允
정조 22년
吏曹啓目粘連觀此前內贍直長尹致猷上言則臣矣身祖母年今望百而獨未蒙均霑之澤伏蒙天恩亦爲白有臥乎所命婦之年踰九耋實爲稀有之事而以其曾受貞夫人敎旨故獨未霑恩於孝理之下者在其子孫之心宜有抑鬱而事係特恩臣曹不敢擅便上裁何如判付啓望百遐齡何論些少格例之差有異同乎貞夫人柳氏特加貞敬夫人之爵今日內口傳下批而門鑰已下官敎待開門安寶傳給爲良如敎
정조 22년
禁府啓目鐵原前府使李夏保原情云云判付內辭意發問目反復盤詰則全事吞吐終不直陳究厥情狀萬萬痛惡所當請刑是白乎矣曾經宣傳官勿爲請刑載在大典通編且有嚴問捧口招以草拱啓聞之命上裁何如判付啓所謂囚供亦不敢爲自明之計是置名以命吏忍爲此無於法無於古斁倫蔑憲殘忍絶悖之擧如修私釁備盡心力者抑何故也是可忍乎今明適値齋日待再明日更爲開坐爲先施威究問委折一一捧直招以聞爲有矣萬一漫漶泛忽輸情之前決無停刑之理卿等以此知之爲旀該囚段仍前嚴囚俾渝俗薄倫之輩知所一分忌畏爲良如敎
정조 22년
禮曹慶尙道儒生金陽燮等上言回啓判付內圃隱之立節冶隱之全節死固榮矣坐亦不怍擧施旌忠節惠之典惟金聾巖澍臨江寄衣遯跡荊楚皇朝奇之除禮部尙書而不就以其祿終身至今沅湘之間蓋多其子孫云嘗聞公素居嶺南善山州之人士將營爼豆之所而難其地忽有長虹一道起自衣履之藏揷于洛江之半月巖咸曰公所命也就以建祠後朝廷聞之宣其祠名曰尙義遣官致祭列朝優異之政至矣盡矣而易名一款姑未議到何幸嶺儒以其未遑之由齊籲輦路激感予衷何可踰日卽令弘文館議以美諡宣諡日遣承旨致祭祭文當親撰以下且聞之冶隱之祠在隣近招問嶺儒如果然云當以尙義祠進去承旨一體致祭卿其詳問草記年前生六臣中金時習諡狀許令淸節祠儒等狀於文任今亦令上來儒生依右例爲之俾勿愆期事分付爲良如敎
정조 22년
禮曹全羅道儒生李台奎等上言回啓判付內故靈光郡守金益福及其子學生瀏參奉澕進士沇其孫參奉之純進士之重敎官之白祖子孫一門七人倡大義辨大節於壬辰丁酉甲子丙子丁巳丁未之間凜乎卓然在古罕聞況文忠公李恒福之所記文靖公李植之信史可按而知其蹟近命內閣裒輯忠壯公梁大樸遺集而其祭忠壯文之載倡義錄者志決身殲如見其人貤贈之典不施於此家而何爲故郡守金益福加階贈職其子若孫之有敎官等職銜者加贈白徒贈以敎官事分付吏曹爲良如敎
정조 22년
禮曹全羅道儒生金文澤等上言回啓判付內七百義士中傳其名者別爲竝贈持憲今見湖南諸儒之上言義士金亨進卽其一人未免見漏云而以故翊贊黃胤錫牒于巡營爲據胤錫出入講席多資稽古予所常加優待必不以無稽之說自其口發今雖問於道伯決知其不及胤錫一言故參奉金亨進依已贈之例贈職下批事分付吏曹爲良如敎
정조 22년
禮曹長城幼學金翼賢等上言回啓判付內故承旨趙纘韓夫人柳氏卓節之可合褒旌已自顯廟朝己酉肅廟朝己巳有多士之齊籲其爲一鄕公議之積菀可以推知豈比於近來歲首抄啓之節行乎分付道臣旌其閭爲良如敎
정조 22년
禮曹文義幼學河櫂等上言回啓判付內忠臣之門有此孝子令道臣更考伊人之實行旁採一鄕之公議論理狀聞後稟處爲良如敎又啓目廣州幼學魚致搏上言回啓判付內議于大臣稟處爲良如敎又啓目務安幼學金喆瑞等上言回啓判付內何必遠問該道令內閣詳考年前新編莊陵配食錄及志以聞爲良如敎
정조 22년
漢城府報恩居朴重光上言回啓判付內啓依允爲旀山訟非殺獄則親死而只給三日之暇成服前還囚云者果如所訴寧有如許法典乎名以命吏者多犯似此悖俗斁倫之罪辱朝廷甚矣各該地方亦無宣化之道臣而然是隱喩爲先令道臣詳査此一款狀聞事分付爲旀此後枉法錯決之訟各該守令措辭論勘於跋語以爲定式爲良如敎
정조 22년
漢城府同福居幼學趙榮宅上言回啓判付內果如所訴自有不易之當律嚴飭道臣拔例偵察得其犯者親執究覈具格啓聞無敢泛忽此而泛忽其可曰承流宣化乎渝俗日薄乃有此如許所犯敎化之陵夷殊甚悶歎道臣若體敦化重倫之意則其所究竟敢不極窮到底乎竝以此意嚴飭分付爲良如敎
정조 22년
漢城府金川幼學尹成履上言回啓判付內坡平府院君尹弼商官至首相再封功臣其曾孫卽鐵原都尉而聞其家山爲京居無賴輩李行訥等假稱度支關文設店採銀敢爲此兇悖手段甚至破棺碎骨云者寧有如許所爲乎無主古塚猶不敢乃爾勳戚家山尤何敢生意容手乎道臣決處何乃太歇所謂行訥卽時仕醫官云尤豈不痛惡乎行訥等分付刑曹嚴囚箇箇各別嚴刑一一捧直招仍令海伯分付山在官摘奸形止報來後狀聞行訥爲先削名於該廳勿齒人類爲良如敎
정조 22년
戊午二月初八日午時上御便殿來待諸臣入侍時行都承旨洪明浩假注書宋冕載記注官金良倜記事官承膺祚摠戎使趙心泰以次進伏訖上曰先來何時出來耶明浩曰旬望間似當有消息而聞譯官言則昨年先來今月旬間出來云以此推之非久似可出來矣上曰兼大將入來耶明浩曰入來矣上曰今番陵幸治道物力似多入矣心泰曰幸行雖命停止而其中各邑糜費似不細矣命書傳敎曰園所植木及洞口外築堤將始而內外營自多相關以兼使擧行事面極爲苟且壯勇兼大將趙心泰與兼摠戎使金持默換差符信則旣換佩使之仍佩事牌招聽傳敎摠戎使敎書仍用只授諭書事該房知悉命退諸臣以次退出
정조 22년
行都承旨洪明浩坐行左承旨李益運坐右承旨李相璜坐直左副承旨兪漢寧坐直右副承旨魚用謙坐同副承旨未差注書曺錫中病洪奭周仕直假注書呂東植仕事變假注書李弘謙仕
정조 22년
兪漢寧以都摠府言啓曰今日入直內三廳武兼禁軍及軍兵等中日習射請出標信傳曰知道
정조 22년
兪漢寧啓曰御營廳將官來言今日本廳軍兵日次私習云矣敢啓傳曰知道
정조 22년
洪明浩啓曰右副承旨金達淳今日不爲仕進卽爲牌招何如傳曰允
정조 22년
李相璜啓曰合辭許久闕啓事甚未安除在外陳疏外未肅拜呈告人員竝卽牌招何如傳曰允
정조 22년
洪明浩啓曰三品官之無得過三日循例請牌曾有飭敎而吏曹參議李勉兢兵曹參知朴載淳除拜後過三日不爲出肅事體所在極爲未安竝從重推考仍卽牌招察任何如傳曰竝許遞
정조 22년
兪漢寧啓曰今此京外守令邊將薦擧單子依例捧入而其中應薦不薦人令該曹察推何如傳曰允
정조 22년
洪明浩啓曰假注書尹命烈身病猝重勢難察任今姑改差何如傳曰允
정조 22년
以大司諫宋銓司諫李遇濟獻納金孝秀正言李德鉉執義柳畊掌令尹寅基持平申溆李弘達牌不進罷職傳旨傳于李相璜曰只推
정조 22년
以左尹閔台爀初度呈辭傳于洪明浩曰許遞
정조 22년
傳于李相璜曰做錯多端當該承旨爲先推考
정조 22년
傳于洪明浩曰承旨前望單子入之待下批牌招察任
정조 22년
傳于洪明浩曰承旨金達淳擧措無嚴下義禁府
정조 22년
李相璜啓曰同副承旨金達淳下義禁府事命下矣依定式遞差傳旨捧入之意敢啓傳曰知道
정조 22년
李相璜啓曰大司憲宋煥箕在外執義柳畊掌令尹寅基持平申溆李弘達牌不進掌令鄭㝡成陳疏入啓監察茶時之意敢啓傳曰知道
정조 22년
以禁衛營習陣單子傳于李益運曰後日次爲之
정조 22년
義禁府啓目罪人李夏保更招云云判付內辭意發問目反復盤詰施威究問是白乎則抵書囑托之人雖已指陳用意不給暇之事一味吞吐泛稱遲晩究厥情狀萬萬痛惡施威之下難以取服刑推得情何如判付啓朝廷之設置道臣守令宣化分憂者不過曰敦俗重倫則訟理主客從他訟理外此斁憲背典之多少擧措無非駭悖甚至不給一夜之由暇使貿貿峽氓之遠近聽聞不知喪制之至重此所以拔例拿覈至於施威窮詰是置淆漓之習尙賤行檢輕名義修明之責固難責之於如渠武倅武倅亦命吏兺不喩凡民有喪匍匐救之卽人人同得之秉彝是隱則自天子達於庶人之通行常道渠獨曰莫我知云者此正虞人所謂不齒於人類放流之律其敢逭乎李夏保投之有北卽刻發遣爲旀不知均之爲溺職何況囚近十朔月必三推旣發於囚供而亦非該倅之擅爲則又不特不知亦罪而已不可以外補寬恕當該道臣施以不敍之典爲良如敎又啓目龍川前府使黃仁煐原情云云問目內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓區別功議考律勘放後草記爲良如敎
정조 22년
洪明浩以議政府左右相意啓曰本府每於歲首觀察使節度使議薦可合之人而臣等連有病故限內不得議薦之意敢啓傳曰知道
정조 22년
魚用謙以內醫院都提調意啓曰議藥同參李行訥削名該廳勿齒人類事命下矣如此悖惡之類不可置之於醫官之列議藥同參李行訥刊名該廳之意敢啓傳曰知道
정조 22년
李益運以兵曹言啓曰依下敎隨駕禁軍及駕後禁軍武藝別監內吹兼內吹近仗軍士標下軍兵等處初一日初二日設粥以饋之意敢啓傳曰知道
정조 22년
魚用謙以禮曹言啓曰因木川幼學南駿爲其七代祖贈左議政瑜贈諡之請上言判付內令禮曹詳考稟處事判下矣南瑜當壬辰之亂與忠武公李舜臣同時立殣朝家褒尙之典屢贈至於議政則事蹟足可謂斑斑且考本曹謄錄張弼武以同時忠烈曾於癸巳年已蒙易名之典到今其子孫之援例陳請似不猥濫而事係恩典臣曹不敢擅便上裁何如傳曰議于大臣稟處可也
정조 22년
魚用謙以禮曹言啓曰依聖敎招問嶺儒金陽燮則以爲吉冶隱祠在善山府西十五里許而其名吳山祠云矣敢啓傳曰吳山祠一體致祭可也
정조 22년
李相璜以義禁府言啓曰頃因姑放罪人李漢籌原情公事判付內問于該道如果不錯特爲勿論事命下而卽接慶尙監司李亨元牒報則枚擧仁同府使崔獻重査報以爲前府使李漢籌在任時果無民役庫倉貸之文蹟而倉穀未報之數爲二百餘石雖似流來舊逋亦無年條之可考故現告中只曰倉貸未報云者蓋其實狀如此故也該府使之發明果是無疑至於反逋流來五千餘石該府使果爲報營收殺矣及其遞歸後逋吏又復起逋於反庫時此則雖是該府使所不知之逋而屬之新官則不可不得不追錄於該府使現告中當者之稱冤亦或無怪反逋之報營收殺雖有可據之文蹟而逋吏所負現發遞歸之後所謂倉貸旣非自已之加下果是前貸之未報者則前府使李漢籌爰辭不無所據云矣今以道臣査報參互李漢籌之供辭則流來反逋之收殺倉穀前貸之未報旣無差錯之端所當依判付勿論而臣府不敢擅便上裁何如傳曰勿論可也
정조 22년
李相璜以義禁府言啓曰掌令鄭㝡成上疏批旨內申大尹仍前照律勘處事依施事命下矣平安道寧邊府竄配罪人申大尹仍前照律杖九十收贖奪告身四等而放送事分付該道道臣之意敢啓傳曰知道
정조 22년
李相璜以義禁府言啓曰罪人李夏保投之有北卽刻發遣事命下矣罪人李夏保咸鏡道穩城府定配所以判付內辭意具罪目依例發遣府書吏卽爲押送配所何如傳曰允
정조 22년
李相璜以義禁府言啓曰時囚罪人黃仁煐原情公事判付內區別功議考律勘放後草記事命下矣黃仁煐平安監司朴宗甲狀啓內龍川府殺獄逃亡罪人朴昌一詗捕之方謹依判付另加惕勵龍川義州兩邑及四鎭討捕營屢發嚴關刻期必捕又過二百日之限而俱無捉得之報該府使黃仁煐以地方官兼討捕使前後退限至於幾次而一向稽捕其罪狀今不可但以罷黜而止令攸司稟處罪取考律文則大明律主守不覺失囚條有曰凡不覺失囚者司獄官典減罪人罪五等大典通編推斷條有曰犯私罪杖一百以上決杖告身盡行追奪雜令條有曰王府決杖者代以金贖矣黃仁煐死罪減五等杖七十收贖告身盡行追奪徒一年半定配而其十代祖澄靖國原從功臣云功減一等杖六十收贖告身盡行追奪京畿楊根縣徒一年定配而以狀啓內辭意具罪目依例發遣府書吏押送配所何如傳曰允
정조 22년
李相璜以義禁府言啓曰慶尙道河東府定配罪人申偗放事承傳啓下矣申偗放送事分付該道道臣之意敢啓傳曰知道
정조 22년
李相璜以一所巡廳言啓曰去夜二更五點量犯夜人幼學邊大翼執捉依例移送秋曹之意敢啓傳曰知道
정조 22년
京畿監司李在學疏曰伏以玉候遄復園寢禮成天日淸和回鑾萬安臣民慶忭曷有其極仍伏念臣之待罪見任居然歲已周矣夙夜一念唯在於殫竭駑鈍報答涓埃而才具不稱於重任精力莫逮於劇務前後朝令之奉行率多顚錯大小獄訟之決折徒速怨謗種種瘡疣事事儱侗凡厥不職之狀殆難更僕而數雖以向來憲臣之論啓見之亦可以反隅矣至若伊時査事旣蒙聖鑑之俯燭特勤提諭曲加開釋無容臣之費辭自辯而第莫嚴者臺論也莫重者廉防也身居藩任名登簡書請勘雖止問備遣辭極其深緊乃以不公等語詆斥備至則勿論本事虛實理宜劃卽自引以謝公議而疏籲無路幸行在近承命趨走恬若無故諒非獲已亦覺靦然今雖爲日稍久而私義之難安自如則顧何敢憑恃寵靈一味淟涊也哉且臣目下病情實有所難强者稟賦自甚脆弱榮衛近益耗鑠諸般證形隨歲疊出痰壅而關格頻作氣虛而眩暈常發比比有不省四到之時而自叨重寄加以積瘁神精愈損寢食俱減又於陪扈之路癖積衝亘艱辛馱歸昏倒叫苦實無時日自力之望若不早卽遞解便意調治則賤疾輕重固不足恤公務瘝曠誠非細故以情以病終難仍冒玆敢疾聲仰籲於慈覆之下伏乞聖明特賜諒察將臣所帶藩任亟命鐫遞俾安微分仍治臣瀆擾之罪以肅朝綱公私幸甚臣無任云云答曰省疏具悉卿其勿辭察任
정조 22년
咸鏡監司李集斗疏曰伏以行殿靜攝玉候遄復仙寢祗謁淸蹕穩旋小大憂念之餘區區慶抃曷有其極仍伏念臣猥膺藩寄未效循墻行將辭陛矣臣之父母墳山在忠州地時節省掃亦旣久曠今叨刺史之榮徒增不洎之恫且當關外之行益切明發之懷倘得七八日恩暇俾之來往以生松楸之光以紓霜露之感幽明頌祝非臣隕結所可報也伏乞聖慈諒臣私懇許臣往省以伸人子至情不勝幸甚臣無任云云答曰省疏具悉卿其依所請往省
정조 22년
掌令鄭㝡成疏曰伏以臣屢忝耳目輒出瘡疣居常慙恧若負大何今叨見職乃在園幸靜攝之日而未及出肅末效奔走於陪班及當鑾蹕之穩旋義當竭蹶少伸叩謝之微忱而適自近日方有採薪之苦實無束帶之望玆於召牌之下末由趨膺罪犯違傲惶蹙無地伏乞聖慈亟降鐫遞之命以安賤分焉第臣於向日左相所奏申大尹事實有未可曉者當初覆啓之時謂之不知耶則廟堂草記時相宜無不知之理謂之知耶則何不於伊時明言而忽然立異於議讞已上處分旣下之後未知大臣於道啓府議之外別有何所聞而然歟旣因囚供之有據已驗査案之脫空則莫重者公法不可以一大臣前後矛盾之見隨時低昂也審矣臣謂還寢申大尹竄配之命仍前照律宜矣廟堂薦望事體不輕向於兵曹判書差代也外補之一重臣混入薦望不審之失雖在廟堂選部之循例書入亦極未安當該赴政銓官施以推考之典亦謂宜矣至如將臣所佩兵符法意與密符各異雖在遞罷納符之時兵符則無解納之例而向者諸將臣蒙罷納符也其時兼察摠戎使金持默竝以所佩兵符混同解納而喉司之臣亦不致察一體捧入致使該營校吏奔走道路聽聞駭然當該將臣及承宣一竝施以罷職之典斷不可已也臣無任云云省疏具悉廟堂草記因特敎傳諭後稟處者則左右相必當相議伊後筵奏之求備於右相似未照檢之致事過之後左相亦當悔之申大尹仍前照律勘處事依施外補例不得擬望則爾言指完伯乎此後申明爲可兵符之混納混捧所失非細前兼摠戎使金持默該房承旨事竝依施爾其勿辭察職
정조 22년
戊午二月初九日未時上御便殿軍士房承旨入侍時行左承旨李益運記事官洪奭周金景煥記注官金良倜以次進伏訖命書傳敎曰莫嚴者格例臺臣章奏尤所致愼則三品官上疏頭辭之不敢爲衍語新有申明之特敎今日憲臺疏未免襲謬而不爲往復釐正當該捧納承旨從重推考又命書傳敎曰今因言端聞之果然該郞之在謫者放刑曹參判李書九更爲牌招又命書榻敎曰前假注書呂東植仍察廳任仍命退承史以次退出
정조 22년
行都承旨李晩秀未肅拜行左承旨李益運坐直右承旨李相璜坐左副承旨兪漢寧坐右副承旨魚用謙坐直同副承旨韓光植未肅拜注書曺錫中病洪奭周仕假注書呂東植仕直事變假注書李弘謙仕
정조 22년
藥房提調沈煥之副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 22년
魚用謙啓曰吏曹郞廳來言承旨有闕政事取稟傳曰當日爲之
정조 22년
以御營廳習陣單子傳于李益運曰後日次爲之
정조 22년
魚用謙啓曰吏曹郞廳來言政事當日爲之事命下而判書閔鍾顯參判李敬一俱以病不來參議未差不得開政云判書參判竝卽牌招何如傳曰允
정조 22년
李益運啓曰摠戎使金持默罷職事命下矣將兵之任不可無一刻兼察之人何以爲之敢稟傳曰禁將兼察牌招聽傳敎
정조 22년
魚用謙啓曰吏曹判書閔鍾顯參判李敬一牌不進推考傳旨今方捧入而開政命下之後如是違牌不卽擧行事甚未安竝更爲牌招何如傳曰允
정조 22년
李益運以兵曹言啓曰本曹正郞金履載身病猝重屢度呈狀乞遞不爲行公宿衛重地不可久曠今姑改差何如傳曰允
정조 22년
有政吏批行判書閔鍾顯進參判李敬一牌不進參議未差右副承旨魚用謙進以蔡弘遠爲承旨徐邁修爲司譯提調權烒爲兵曹正郞兪漢寔爲顯陵參奉李爲永同縣監鄭敬翰爲獒樹察訪李書九爲江原監司李致中爲司饔提調壯勇營軍色提調單趙心泰
정조 22년
兵批判書李時秀病參判柳誼病參議柳師模入直進參知未差行左承旨李益運進護軍李義直單付
정조 22년
兪漢寧啓曰行大司憲宋煥箕在外執義柳畊掌令尹寅基鄭㝡成持平申溆李弘達牌招啓辭未下監察茶時之意敢啓傳曰知道
정조 22년
傳于魚用謙曰都承旨許遞前望單子入之
정조 22년
傳于魚用謙曰未肅拜承旨許遞前望單子入之待下批與新除授都承旨待開門牌招
정조 22년
承旨前望單子入之李晩秀李義直落點
정조 22년
魚用謙啓曰新除授承旨李義直年限已過何以爲之敢稟傳曰許遞前望單子入之
정조 22년
承旨前望單子入之韓光植落點
정조 22년
兵曹口傳政事副司果金履載單付
정조 22년
魚用謙以奎章閣言啓曰因務安幼學金喆瑞等上言故典籍安貴行忠節請褒事禮曹粘連啓目判付內何必査問該道令內閣詳考年前新編莊陵配食錄及志以聞事命下矣謹考新編莊陵志靖義諸臣類安貴行號白山豐基人世宗甲子登第官典籍出爲陽城縣監丙子屛居南原因以不仕此蓋據其孫克諶嘉靖癸未所撰墓碑之文而配食錄則無所載錄之意敢啓傳曰下該曹稟處可也
정조 22년
李益運以兵曹言啓曰忠翊衛將尹晉錫除授在外過限未上來依法典改差何如傳曰允
정조 22년
李益運以備邊司言啓曰卽見京畿監司李在學狀啓則以爲本道牟還自來不敷每當春耕留庫中量宜加分後實數狀聞自是已行之例請令廟堂卽速稟處矣方當春耕種子分給不容少緩而本道牟還只以應分之數恐難排比依狀請參量多寡卽速加分從實數追後狀聞之意分付何如傳曰允
정조 22년
李益運以備邊司言啓曰行上護軍鄭民始所啓批旨有令廟當稟處之命矣取見其所啓則義州地狹人多而境內有威化島周回頗廣土品膏沃一府民願擧切許耕而或有持難之議一則聖祖駐軍之地一則沿邊之地一則久棄之地云而此有不然者取考邑誌則天順五年農民爲野人所擄官禁耕墾云其棄也本非駐軍而然也且永興黑石里所重尤別而碑閣外四面皆許耕食則獨於此島難之者不當至於久棄云云慈城厚州今旣許耕則尤不必疑難臣意則就島中豎碑建閣表洪烈於無窮復舊許耕爲辭矣該島許耕便否更爲詳問於義州前府尹沈晉賢則土品之可墾府民之齊願果如重臣所奏而地勢平衍或値大水之年則不無全島浸渰之慮勿許民人入居但令春夏耕作秋穫而歸實爲便當云矣以地勢則與他沿江之土無異以邊禁則外此碁布之島相錯無端曠棄非不可惜而旣有被浸之慮難以築室而居則春夏耕作秋穫而歸終非長久之道且多疎虞之端今姑置之何如傳曰允
정조 22년
禮曹廣州幼學魚致搏上言覆啓判付內依大臣議施行爲良如敎
정조 22년
左議政蔡濟恭箚曰伏以展禮之利成回鑾之萬康俱在行宮翼瘳之餘此天神之佑也億兆之慶也臣適忝陪扈之列歡欣蹈忭曷可形言仍念臣老而不死顚錯昏耗言脫於口便爲淸朝笑侮之囮一番自列輒犯一番瀆擾無恥雖屬臣身無嚴獨不爲邦憲之難赦乎自念身計良亦窮且慽矣昨伏見憲臣之疏以臣前日請譴申大尹事大加非斥臣於是益不勝滿心瞿然臣之伊日奏達一則附有懷必陳一則爲懲貪勵俗或冀其一分有補於國家刑政人見之參差不同至於如此臣不必費了辭說以傷事面至於論及廟堂覆啓之如何者雖由於臣之得見啓草在於已徹之後雖有鄙見無以回旋之致而此非大事語次提及臣亦不知其是誠何心聖敎中左相必悔之不特明見臣方寸亦所以戒飭日後拜稽莊誦感泣而已至若兵判薦望之混及外補重臣銓曹之爲受薦來也以前望人懸有無故以納例也而伊時完伯名下無所懸錄臣亦神耗未能省覺循例呼薦而已日前華城退食之際右揆始因人有聞言及於臣臣乃覺其做錯大矣理宜陳箚以列而時日已久且値靜攝之際雖有登筵不可以此等語煩陳故故泯默欲待後日臺言之規警先發益增慙恧以此以彼其矇然不事事臣之自知也明何待臺言玆敢短箚呼籲伏乞亟命鐫削臣所帶相職改卜賢德以幸國事以安私分千萬幸甚取進止答曰省箚具悉卿懇備悉事實之各有段落卿須安心視事仍傳曰此批答遣史官傳諭
정조 22년
戊午二月初十日午時上御重熙堂軍士房承旨入侍時行左承旨李益運假注書呂東植記注官金良倜記事官承膺祚以次進伏訖上曰凝善君之子婦緣何而上言云耶益運曰聞凝善之子厚性昨年五月身故伊時以恤典之錢兩布木僅僅藁葬而尙未就土至於上言云矣上曰旣聞之後豈可無顧恤之道乎使該房書報賑廳助給數十緡錢如干布木可也又敎曰金吾郞金胄淵人頗了了矣益運曰然矣上曰金胄淵及李每當考喧效勞頗多參下之金胄淵除守令講參上之李守令調用之意分付該曹可也仍命退承史以次退出
정조 22년
行都承旨李晩秀坐行左承旨李益運坐右承旨李相璜坐直左副承旨兪漢寧坐直右副承旨魚用謙坐同副承旨韓光植年限啓辭未下注書曺錫中病洪奭周仕假注書呂東植仕直事變假注書李弘謙仕
정조 22년
兪漢寧啓曰大司憲宋煥箕在外執義柳畊掌令尹寅基鄭㝡成持平申溆李弘達牌招啓辭未下監察茶時之意敢啓傳曰知道
정조 22년
傳于魚用謙曰奉審承旨入侍
정조 22년
傳于兪漢寧曰時囚罪人金達淳罷職放送
정조 22년
魚用謙啓曰來十六日日次儒生殿講日次而英陵忌辰祭齋戒相値頉稟之意敢啓傳曰監試唱榜後更稟
정조 22년
魚用謙以禮曹言啓曰因木川幼學南駿上言爲其七代祖贈左議政南瑜賜諡事本曹稟處草記批旨內議于大臣稟處可也事命下矣議于大臣則左議政臣蔡濟恭病不獻議右議政臣李秉模以爲南瑜張弼武同一立慬之人則彼旣贈諡此無怪其援例而謹稽癸巳聖敎不無與此差異之端恐難輕議云矣敢啓傳曰知道
정조 22년
魚用謙以禮曹言啓曰奎章閣啓曰因務安幼學金喆瑞上言故典籍安貴行忠節請褒事禮曹粘連啓目判付內何必遠問該道令內閣詳考年前新編莊陵配食錄及志以聞事命下矣謹考新編莊陵志靖義諸臣類安貴行號白山豐基人世宗甲子登第官典籍出爲陽城縣監丙子屛居南原因以不仕此蓋據其孫克諶嘉靖癸未所撰墓碑之文而配食錄則無所載錄之意敢啓批旨內下該曹稟處可也事批下矣新編莊陵志靖義諸臣中安貴行名字亦爲編錄則其貞忠苦節實不勝欽歎而第嘉靖癸未所撰碑文出於其孫克諶之手則其所憑信與他人所撰有間且於配食錄亦無所記載上言內辭緣今姑置之何如傳曰允
정조 22년
以摠戎使望單子傳于李益運曰姑勿出代
정조 22년
李益運以禁衛營言啓曰本營糧餉色從事官李惟秀身病猝重勢難察任改差何如傳曰允
정조 22년
吏曹參判李敬一疏曰伏以仙寢祗謁聖慕克伸玉候遄復回鑾萬安臣民慶忭曷有其極伏念臣之猥叨見職已淹五朔隨參政席藉曰無所可否承乏獨政每患觸事昏憒果然臺評峻發而臣之溺職之罪於是乎益無所逃矣兵判望受薦之時李得臣之爲譴補矇未覺得前望名下初不懸錄呼薦之時亦未提警視同無故昧然受書及呈望單循例書入名以銓官昏謬如此論其辜犯合被大何問備之請可謂失之太寬大僚旣以此陳箚自引則臣以受薦擬望之人不可晏然冒據也決矣玆敢略入文字仰請威罰伏乞亟命鐫削臣職名以重臺言以昭法紀不勝幸甚臣無任云云答曰省疏具悉卿其勿辭行公
정조 22년
修撰尹悌東疏曰伏以臣有至切至懇之私欲一塵於崇嚴之聽者且有日月矣猶復唐突是懼趑趄不敢者誠以臣以蒙騃之姿遭聖明之世濫通朝籍騰踏顯仕居然廁經幄之列矣恩溢涯分報蔑絲毫宜不敢重丐殊渥曲副私願也且臣之解歸縣紱纔經數歲仁推錫類生何以報養效專城死亦無憾若又迫於情私復有希望則是誠昧知足之戒而犯冒廉之譏也然猶疾痛之呼終難按住懇急之情猥此控籲惶隕慙恧靡所自容惟殿下矜憐而恕察焉臣獲戾神明早失所怙㷀然孑然惟母是恃而臣母今年爲八十有三少善疾恙晩經險釁震剝摧鑠形神都脫而近又癃痼轉甚委頓床席冉冉下山之勢殆不啻時異而月不同矣調治之功每恃刀圭滋補之力專賴滫瀡而臣本爲子無狀謀生甚拙旣無供旨之資又失負米之養坐視病母之澌敗危綴而莫之措手菽水無賴婦謀蔘朮未副醫方有子如此生不如死臣母病中常語北縣時事曰若能一番調補如向來之爲則庶或少蘇而何可得也傍觀爲之代惻臣心當又如何臣於是中夜繞壁自語於心祈恩則分固不敢闕養則悔且不洎忍以臣一人怵畏之故而獨不念九耋老母一時地耶若不及今呼籲得遂至願則日迫崦嵫反哺無幾如是思量無以抑遏玆敢拚棄廉隅冒陳衷懇伏乞聖慈俯垂矜察特命選部畀臣一小邑以盡便養之方則臣當生殞死結以圖不報之報臣無任云云省疏具悉疏辭下該曹稟處
정조 22년
吏曹啓目粘連觀此弘文館修撰尹悌東上疏則以爲臣母今年爲八十有三少善疾𧏮晩經險釁而近又癃痼轉甚委頓床席調治每恃刀圭滋補專賴滫瀡而臣本謀生甚拙旣無供旨之資又失負米之養特命選部畀臣一小邑俾盡便養之方亦爲白有臥乎所尹悌東之親老且病菽水難繼之狀卽通朝之所共知許畀一邑俾遂便養之願允合於孝理之政是白乎矣經幄之臣出補外邑事體不輕臣曹不敢擅便上裁何如判付啓依回啓施行爲良如敎
정조 22년
正言金和鍾上疏未下省疏具悉設禁非得已也臺閣自可相可否爾其勿辭察職
정조 22년
戊午二月十一日午時上御便殿都承旨入侍時行都承旨李晩秀記事官洪奭周記注官金良倜記事官承膺祚以次進伏訖上曰御史呂駿永入侍賤臣承命出與迎華驛御史呂駿永偕入進伏上曰迎華驛弊果何如耶駿永曰新設之地規模未立凡百皆不成樣而校吏之作弊驛民之怨言亦多有之矣上曰該察訪可謂不善爲之而猶可仍任責效俾贖前愆乎駿永曰臣於潛察之時見其不立馬處夥然故問其所以則蓋緣旣立馬隻必有添價錢之上下若不立馬則皆歸於察訪之私橐其不立馬專爲此事云據此一事亦可見其全不誠勤矣命書傳敎曰萬年堤始役吉日在再明其日曉頭先行告后土祭祭官則獻官當下送判官爲大祝兩差員爲執事衛將爲司儀行祭後狀聞事下諭留守仍敎曰顯隆園寒食祭享時判官當爲陪往祭品而堤役方始難以上來京畿都事李瑞朝陪往而如不在京則抄啓文臣趙萬元陪往仍爲典祀官兼大祝可也仍命退諸臣以次退出
정조 22년
戊午二月十一日申時上御便殿奉審承旨入侍時右副承旨魚用謙記事官洪奭周記注官金良倜記事官承膺祚以次進伏訖上曰已爲奉審乎用謙曰臣承命馳詣馬祖壇壇上奉審則無頉祭品祭器祭井看審則精潔諸執事進排官摘奸則無頉矣上曰萬年堤役時后土祭祝文卽令都承旨製進令香官繕寫以待禮房承旨出去後卽爲傳香可也獻官則當令別軍職徐英輔下去矣仍命退承史以次退出
정조 22년
行都承旨李晩秀內閣直行左承旨李益運坐右承旨李相璜坐直左副承旨兪漢寧坐直右副承旨魚用謙病同副承旨未差注書曺錫中病洪奭周仕直假注書呂東植仕事變假注書李弘謙仕
정조 22년
李晩秀啓曰新除授承旨韓光植年限已過何以爲之敢稟傳曰許遞前望單子入之
정조 22년
李晩秀啓曰右副承旨魚用謙今日不爲仕進卽爲牌招何如傳曰待開門牌招
정조 22년
李益運啓曰臣益運掌樂院習樂坐起進去下直之意敢啓傳曰知道
정조 22년
傳于兪漢寧曰軍兵多日等待之弊宜念明日試射後隨其畢待頒賞仍於試記懸註以入事分付柳之三中四分以上閑良邊二中以上銃之三發五中以上別爲書啓其餘依甲寅園行試射例頒賞
정조 22년
李相璜啓曰大司憲宋煥箕在外執義柳畊掌令尹寅基鄭㝡成持平申溆李弘達牌招啓辭未下監察茶時之意敢啓傳曰知道
정조 22년
兪漢寧以備邊司言啓曰會寧慶源開市旣已完畢令槐院撰出咨文別定禁軍騎撥下送于灣府使之傳給鳳城將處以爲轉送北京之地何如傳曰允
정조 22년
兪漢寧以兵曹言啓曰今爲十年勞軍多矣況今番因調痾又費兩夜露處隨駕將校軍兵令各該營門修啓待下敎仍令該營將臣試取其中十年十一幸連爲隨駕者別爲抄出修啓事命下矣依傳敎今番園幸時隨駕將校軍兵別單書入自己酉至今年十一番連爲隨駕駕後禁軍及軍兵等亦爲別單以入之意敢啓傳曰知道明日試取南別營而駕後及別單書入之類待下敎待令於帳殿可也
정조 22년
兪漢寧以壯勇營言啓曰今番園幸時隨駕武藝廳實數別單及十年十一幸連爲隨駕武藝廳小名別單竝爲修正以入之意敢啓傳曰知道卿與訓將眼同試取入格人以戶曹木布頒賞其中別單之類待下敎帳殿待令可也
정조 22년
兪漢寧以壯勇營言啓曰傳曰今爲十年勞軍多矣況今番因調痾又費兩夜露處隨駕將校軍兵令各該營門修啓待下敎仍令各該營將臣試取其中十年十一幸連爲隨駕者別爲抄出修啓事命下矣今番園幸時本營隨駕將校軍兵都數別單及十年內十一幸連爲隨駕之類小名別單竝爲修入之意敢啓傳曰知道明日試取於南小營壯勇衛及別單書入之類待下敎待令於帳殿可也
정조 22년
兪漢寧以訓鍊都監言啓曰依傳敎今番園幸時隨駕將官將校軍兵等竝單子書入而其中十年十一幸連爲隨駕之類別爲抄出一體書入之意敢啓傳曰知道明日試取於南小營別單書入之類待下敎待令於帳殿可也
정조 22년
兪漢寧以禁衛營言啓曰依傳敎今番園幸時隨駕本營將官將校軍兵等小名單子書入而十年十一次隨駕之類無乎之意敢啓傳曰知道明日試取於南別營可也
정조 22년
兪漢寧以御營廳言啓曰依傳敎今番園幸時隨駕本廳將校軍兵等別單書入而其中十年十一幸連爲隨駕將校軍兵等別爲抄出一體書入之意敢啓傳曰知道明日試取於南小營而駕前及別單書入之類待下敎帳殿待令可也
정조 22년
兪漢寧以摠戎廳言啓曰謹依傳敎今番隨駕本廳將校軍兵等姓名別單書入而十年十一次隨駕之類無乎之意敢啓傳曰知道明日試取可也
정조 22년
兪漢寧以訓鍊都監言啓曰本局字內外山鞍峴東邊沙汰諸處今月十三日爲始定送校卒植松之意敢啓傳曰知道
정조 22년
兪漢寧以禁衛營言啓曰本營字內外南山負峴東西童濯處今二月十三日爲始定送將卒植松而亦爲播植橡實之意敢啓傳曰知道
정조 22년
兪漢寧以御營廳言啓曰景慕宮案山松木稀疎處及鷹峰左右諸麓今二月十三日爲始更加植松東小門外貞陵近處山麓播植橡實之意敢啓傳曰知道
정조 22년
戊午二月十二日午時上御使殿都承旨入侍時行都承旨李晩秀記事官洪奭周金景煥記注官金良倜一提學鄭民始以次進伏訖民始曰整理乙卯儀軌今方印出而各年儀軌皆未校正亦令鑄所仕進抄啓文臣一體校正正書一本以置好矣上曰依此爲之仍命退諸臣以次退出
정조 22년
行都承旨李晩秀坐行左承旨洪仁浩坐直行右承旨李益運坐左副承旨金翰東在外右副承旨李相璜坐同副承旨兪漢寧坐直注書曺錫中病洪奭周別省記假注書呂東植仕直事變假注書李弘謙仕
정조 22년
禮曹來十八日景慕宮春享大祭親祭取稟奉敎攝儀改付標
정조 22년
承旨前望單子入之洪仁浩金翰東落點
정조 22년
李晩秀啓曰新除授左副承旨金翰東時在慶尙道安東地斯速乘馹上來事下諭何如傳曰允
정조 22년
傳于李晩秀曰政官牌招開政
정조 22년
李相璜啓曰掌令鄭㝡成旣已詣臺不爲傳啓直爲出去事甚未安推考警責何如傳曰允
정조 22년
有政吏批行判書閔鍾顯進參判李敬一牌不進參議未差行都承旨李晩秀進以蔡弘遠爲吏曹參議沈晉賢爲刑曹參判沈基泰爲左尹韓光植爲兵曹參知韓用龜爲兼同春秋李觀成爲尙衣僉正朴彬源爲義禁府都事韓晩裕爲成川府使鄭時儉爲歙谷縣令
정조 22년
兵批判書李時秀病參判柳誼病參議柳師模入直進參知未差行右承旨李益運進護軍洪明浩閔台爀李義直副護軍李勉兢朴載淳蔡弘遠韓光植江原節度使李書九以上竝單付
정조 22년
傳于李益運曰十六日以前連値齋日寒食在二十日帳殿應試之類念後當試射其前勿爲等待寒食許令往來事分付
정조 22년
以江華留守申光履狀啓本府所在整理穀移作常賑穀定式糶糴計料事傳于李相璜曰添作軍餉事令廟堂行會
정조 22년
以慶尙監司李亨元狀啓密陽府民家失火事傳于李相璜曰此時民事極爲矜悶令廟堂嚴飭道伯拔例顧助使之斯速奠接
정조 22년
李益運以兵曹言啓曰依傳敎今番園幸時龍虎營隨駕將校軍兵等試射試放於南別營後入格人等區別衛內外一依甲寅例施賞別單書入柳葉箭出身三中四分以上閑良邊二中以上及砲放三發五中人別爲書啓之意敢啓傳曰知道別單書入人依判下令政院捧傳旨可也
정조 22년
李益運以壯勇營言啓曰今番園幸時隨駕武藝廳臣心泰與訓鍊大將李敬懋南小營射放試取入格之類依甲寅年例施賞後別單懸註以入而柳葉箭邊二中以上人別單書入之意敢啓傳曰知道武藝廳異於閑良將校當以鳥銃應試則當初試記之以柳葉箭修正極爲駭然該頭目當嚴治而賞格則以木布磨鍊判下依此施賞可也
정조 22년
李益運以壯勇營言啓曰今番園幸時隨駕將校軍兵南小營射放試取入格之類依甲寅年例施賞後別單懸註以入而出身柳葉箭三中四分以上閑良二中以上人別單書入之意敢啓傳曰知道別單書入之類依判下令政院捧傳旨可也
정조 22년
李益運以訓鍊都監言啓曰今番園幸時隨駕將官將校軍兵等南小營射放試取入格之類依甲寅年例施賞後單子懸註以入其中馬兵閑良柳葉箭二中以上別單書入之意敢啓傳曰知道別單書入之類依判下令政院捧傳旨可也
정조 22년
李益運以禁衛營言啓曰今番園幸時隨駕將校軍兵等試射試放於南別營後入格人等區別衛內外一依甲寅年例施賞後單子中懸註書入而砲放三發五中以上人別單書入之意敢啓傳曰知道鳥銃貫三中一人直赴殿試可也
정조 22년
李益運以御營廳言啓曰今番園幸時隨駕本廳軍兵等南小營試放入格之類依甲寅年例施賞後別單中懸註以入之意敢啓傳曰知道
정조 22년
李益運以禁衛營言啓曰依下敎衛外軍鳥銃貫一中邊一中入格之類木布施賞後原單子中一體懸註書入之意敢啓傳曰知道
정조 22년
兪漢寧以刑曹言啓曰因一所巡廳啓辭去夜二更五點量犯夜人幼學邊大翼執捉移送秋曹事命下矣犯夜人邊大翼依更數決笞五十度放送之意敢啓傳曰知道
정조 22년
戊午二月十三日午時上御重熙堂左承旨入侍時行左承旨李益運假注書呂東植記事官金景煥記注官金良倜以次進伏訖上命書公事判付敎曰出給分付可也賤臣承命出給上曰右副承旨許遞與未差之代前望單子入之待下批牌招察任出榻敎命退承史以次退出
정조 22년
戊午二月十三日申時上御便殿都承旨入侍時行都承旨李晩秀假注書呂東植記注官金珍恪記事官金景煥以次進伏訖上命書傳敎曰日氣近益向暄何當上來事下諭于右諭善李城輔命退承史以次退出
정조 22년
行都承旨李晩秀緣故出行左承旨洪仁浩坐直行右承旨李益運坐直左副承旨金翰東在外右副承旨李相璜坐同副承旨兪漢寧坐注書曺錫中病洪奭周仕直假注書呂東植仕事變假注書李弘謙仕
정조 22년
兪漢寧啓曰行大司憲宋煥箕在外掌令尹寅基持平申溆未肅拜執義柳畊掌令鄭㝡成持平李弘達呈辭監察茶時之意敢啓傳曰知道
정조 22년
傳于洪仁浩曰左承旨入侍
정조 22년
以京畿監司李在學狀啓始興果川校吏試射放三中以上後錄馳啓事傳于李益運曰令政院捧傳旨下諭道臣
정조 22년
李益運以兵曹言啓曰依下敎衛外將校軍兵等試射放時柳葉箭鳥銃一中入格人施賞後別單書入之意敢啓傳曰知道
정조 22년
李益運以二所巡廳言啓曰去夜初更五點兩犯夜人出身徐興大執捉依例移送兵曹之意敢啓傳曰知道
정조 22년
李益運以兵曹言啓曰去夜二所巡廳犯夜被捉出身徐興大依更數嚴棍十度之意敢啓傳曰知道
정조 22년
戊午二月十四日辰時上御重熙堂左承旨入侍時行左承旨洪仁浩記事官洪奭周金景煥承膺祚以次進伏訖命書傳敎曰禮房承旨馳詣弘陵奉審摘奸局內諸陵一體奉審以來又命書傳敎曰戶刑換房又命書傳敎曰同副承旨馳詣宗廟景慕宮奉審摘奸以來仍命退承史以次退出
정조 22년
戊午二月十四日辰時上御便殿都承旨入侍時行都承旨李晩秀記事官洪奭周金景煥承膺祚以次進伏訖上曰園幸筵話之修入者何如是差爽也大典通編注書果能成誦否晩秀曰成誦則果難云矣上曰然則分揀也仍命退承史以次退出
정조 22년
行都承旨李晩秀病行左承旨洪仁浩坐行右承旨李益運坐左副承旨李相璜坐右副承旨李海愚坐直同副承旨兪漢寧坐直注書曺錫中病洪奭周仕假注書呂東植仕直事變假注書朴榮東仕
정조 22년
藥房都提調洪樂性提調沈煥之行左承旨洪仁浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 22년
李相璜啓曰行大司憲宋煥箕在外掌令尹寅基持平申溆未肅拜執義柳畊掌令鄭㝡成持平李弘達呈辭監察茶時之意敢啓傳曰知道
정조 22년
李益運啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 22년
洪仁浩啓曰三品官之不得過三日循例請牌曾有飭敎矣吏曹參議蔡弘遠除拜後過三日不爲出肅事體所在誠極未安從重推考仍卽牌招察任何如傳曰允
정조 22년
李益運啓曰事變假注書李弘謙身病猝重勢難察任今姑改差何如傳曰允
정조 22년
李弘謙改差代以朴榮東爲事變假注書
정조 22년
傳于兪漢寧曰同副承旨入侍
정조 22년
傳于洪仁浩曰在外承旨許遞前望單子入之待下批牌招察任
정조 22년
承旨前望單子入之李海愚落點
정조 22년
李益運以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 22년
李益運以備邊司言啓曰監試會試期日不遠諸般雜亂之弊雖自本司依舊例糾檢其在待士之道莫如先飭四館所及禁亂所俾各初不犯科如是而猶且犯科者不可以待士之道責之自有法典所載之律以此意嚴加申飭雖以早呈一事言之前後飭敎蓋欲實才之各盡其才如使實才仰體作成之聖念限日力盡己才則豈有時限前簇立紛呈之弊而只緣爲實才者草草了已之作汲汲派及於人以致早晩相雜主客相混究其本則莫非實才之有以致之而乃反以定限捧券爲失才之端其亦不思之甚矣今番則使之曉然於定限捧券之本意無患人之先我而惟患己之不盡其才無患晩之易屈而惟患早之適足爲害一場之內擧皆寬緩不迫不以先後早晩爲意則其呈也自當以次而早晩自可以不相雜主客自可以不相混此乃實才之大幸何苦而草草汲汲反助不實才之僥倖哉便否得失不啻較然亦以此意體分付一一知委何如傳曰允
정조 22년
兪漢寧以漢城府言啓曰南部松峴契居前郡守申大羽家去夜五更量失火瓦家三十六間燒燼而該部趁不摘奸牒報故自臣府屢次催促今始報來者該部擧行萬萬稽緩當該部官令該府拿問處之何如傳曰允
정조 22년
以黃勉喆囚單子傳于李相璜曰分揀放送
정조 22년
戊午二月十五日辰時上御誠正閣藥房入診同副承旨同爲入侍時藥房都提調洪樂性提調沈煥之行左承旨洪仁浩同副承旨兪漢寧記事官洪奭周假注書呂東植記注官金良倜記事官承膺祚一提學鄭民始檢校待敎沈象奎醫官柳光翼金孝儉白成一李周憲李惟鑑玄必采吳仁豐丁希泰朴宗潤以次進伏訖樂性曰日候稍和靜攝之餘聖體若何上曰今則漸加差復矣樂性曰王大妃殿氣候何如上曰一樣矣樂性曰惠慶宮氣候何如上曰一樣矣樂性曰醫官待令入診何如上曰置之煥之曰進御湯劑議定何如上曰亦爲置之可也民始曰寒朝臨殿諸節若何上曰別無所損矣樂性曰動駕之時日候乖常以致聖候之靡寧下情不勝萬萬焦悶矣今伏承漸向平復之敎臣民慶幸曷容盡達如臣老病忝居藥院旣不得隨班承候又不能依例問安都相之任不可暫帶惟冀體諒焉且臣於休退一事有至恫存焉自伏承信如四時奉如拱璧之敎一日二日攢手顒祝只願聖慈之下諒焉上曰八耋老人何以來參候班前此日次亦使之勿來矣今日之寒朝來候未及預知矣樂性曰回鑾之後尙未得一進候班而今値日次何敢不入來乎上曰見卿神觀好矣筋力凡節何如樂性曰聾眩諸症比前益甚恒少蘇健之時矣上曰日前祗迎時已有下敎而春和後更當召接今日則早爲退去可也仍命退諸臣以次退出
정조 22년
戊午二月十五日辰時上御重熙堂右承旨入侍來待諸臣同爲入侍時行右承旨李益運假注書呂東植記注官金良倜記事官承膺祚一提學鄭民始壯勇大將趙心泰以次進伏訖上敎心泰曰萬年堤役始於再昨而聞役夫過多一日所赴或至於六七百名徒致紛拏之弊其所疏濬亦不能致愼云聞甚可駭矣心泰曰役夫之過多反有妨於工役且內營旣主管則始役以後不爲這這報來亦爲未安矣民始曰此堤之役所宜十分審愼差員輩何敢惟意疏濬乎誠駭然矣上敎心泰曰卿之下去當在何日心泰曰當於再明下去矣上曰卿之下去前書報外使傳令曺允植自明日只以若干丁略略始役而其餘則待卿下去或經稟後董役之意騎撥申飭可也下去時金養直亦當率去耶心泰曰養直則姑未知去處而臣行當帶去崔翼矣上曰東七陵洞口亦有築堤處先令崔翼往見形止而來也又敎曰水道必有舊路下去看審後必須仍舊好矣上曰左副承旨入侍出榻敎賤臣承命出傳左副承旨李相璜進伏上敎相璜曰園所寒食祭祭物香祝華判當依定式陪進而今番則判官以堤役未得上來故日前下敎于知申畿都若在京則使之陪進傳于判官畿都若不在京則使趙萬元陪進矣知申果已分付於吏曹及太常而李瑞朝趙萬元兩人中誰當下去耶承旨出去詳問以稟可也相璜民始等先退上敎益運曰備局草記使泮長臨場書揭令赴會諸生皆知朝令毋或犯科紛踏之地可也命退承史以次退出
정조 22년
行都承旨李晩秀坐行左承旨洪仁浩坐直行右承旨李益運坐左副承旨李相璜坐右副承旨李海愚坐同副承旨兪漢寧坐直注書曺錫中病洪奭周仕假注書呂東植仕直事變假注書朴榮東仕
정조 22년
李晩秀啓曰今此寒食祭享監察當爲進去而十三員內三員學禮講進一員未署經無以分排在前如此之時有未署經監察署前行公之例今亦依此例分付乎敢稟傳曰知道
정조 22년
傳于洪仁浩曰發遣吏郞諸執事淸齋與否摘奸以來
정조 22년
李益運啓曰壯勇大將趙心泰明日水原府出去矣所佩虎符傳令牌及兼帶右邊捕盜大將命召大將牌傳令牌何以爲之而捕將則在前如此之時有他邊大將兼察之例今番則何以爲之乎敢稟傳曰仍佩往來他邊大將兼察待開門牌招聽傳敎
정조 22년
李益運以兵曹言啓曰今二月十七日武臣堂上朔試射日次而以國忌正日不得爲之之意敢啓傳曰知道
정조 22년
李晩秀以吏曹言啓曰今此寒食祭獻官執事中時無職名人員令該曹口傳付軍職何如傳曰允
정조 22년
李晩秀以吏曹言啓曰今此宗廟各陵宮園墓寒食祭祭官當爲磨鍊而除老病公故外實無推移排比之路依近例刑官及司饔院官員通融塡差之意敢啓傳曰知道
정조 22년
戊午二月十六日辰時上御便殿都承旨入侍時行都承旨李晩秀記事官洪奭周記注官金良倜記事官吳泰曾以次進伏訖上曰京畿都事李瑞朝當爲進去園所而旣是年老使趙萬元下去仍爲典祀官兼大祝也仍命退承史以次退出
정조 22년
戊午二月十六日辰時上御重熙堂軍士房承旨入侍時行右承旨李益運假注書呂東植記事官金景煥記注官金良倜以次進伏訖上曰宮享獻官徐龍輔聞有實病其代以金勉柱塡差之意分付吏曹可也仍命退承史以次退出
정조 22년
戊午二月十六日申時上御便殿右副承旨入侍時右副承旨李海愚假注書呂東植記注官金良倜記事官吳泰曾以次進伏訖上曰入來御史勿爲留待使之出去可也賤臣承命出傳仍命退承史以次退出
정조 22년
行都承旨李晩秀坐行左承旨洪仁浩坐直行右承旨李益運坐左副承旨李相璜坐右副承旨李海愚坐直同副承旨兪漢寧坐注書曺錫中差祭洪奭周差祭假注書李毅采仕呂東植仕直事變假注書朴榮東仕
정조 22년
李益運啓曰來二十一日朝參日次矣敢稟傳曰停
정조 22년
洪仁浩啓曰來二十一日輪對日次矣敢稟傳曰當次人受點後日次來待
정조 22년
傳于洪仁浩曰禮房承旨馳詣景慕宮奉審摘奸以來
정조 22년
傳于李晩秀曰吏房承旨入侍
정조 22년
李晩秀啓曰奉朝賀金鍾秀爲承候來待矣傳曰入侍
정조 22년
傳于洪仁浩曰禮房承旨入侍
정조 22년
傳于李晩秀曰承旨房仍兵工換房
정조 22년
以監軍單子傳于李晩秀曰兵曹郞廳中抄啓文臣改差
정조 22년
吏曹口傳政事監察李卿尹兵曹佐郞鄭馦相煥監察鄭澣兵曹正郞權烒相換監察李昇羽典籍嚴思彦相換
정조 22년
兵曹口傳政事副司果柳遠鳴單付
정조 22년
以濟州牧使曹命楫狀啓二月朔進上靑橘全數闕封惶恐待罪事傳于洪仁浩曰勿待罪事回諭
정조 22년
李益運以備邊司言啓曰寒食在近各陵寢祭官當爲差遣而侍從罷散甚多無以分排云在前如此之時亦有請敍之規矣侍從堂上堂下違牌坐罷人員竝爲敍用令該曹口傳付軍職何如傳曰允卿宰侍從罷職人一體敍用可也
정조 22년
洪仁浩以禮曹言啓曰今此戊午式年監試覆試試官當爲磨勘而堂下無故可擬之人乏少依近例以堂上官通融備擬以入而其中時無職名人令該曹口傳付軍職何如傳曰允
정조 22년
有政吏批判書閔鍾顯牌不進參判李敬一進參議蔡弘遠牌不進行左承旨洪仁浩進啓曰判書閔鍾顯參議蔡弘遠竝牌招不進小臣獨政未安何以爲之敢稟傳曰仍爲之以李義弼爲漢城右尹朴彬源爲漢城判官金熙華爲兵曹佐郞
정조 22년
兵批判書李時秀參判柳誼參議柳師模病參知韓光植入直進右副承旨李海愚進以趙宅鎭爲管城將金希文爲臨津別將同知韓有春僉知李溏上護軍金持默護軍尹弼秉副護軍魚用謙李肇源金翰東金達淳李義綱以上竝單付
정조 22년
以兵曹付軍職單子傳于李海愚曰旣敍用付軍職前摠戎使金持默仍任牌招傳授密符敎諭書仍以前所授者用之事分付
정조 22년
兵曹摠戎使金持默仍任事承傳
정조 22년
注書洪奭周差祭代以李毅采爲假注書
정조 22년
李晩秀以吏曹言啓曰今此寒食祭祭官當爲磨鍊而除老病公故外實無推移排比之路年六十以上人亦爲通融塡差之意敢啓傳曰差祭及試望極爲苟且此後賓對時當爲陞品人筵奏加望可也
정조 22년
洪仁浩以禮曹言啓曰卽接思陵令所報則今此本陵寒食祭享兩官當爲備員而參奉鄭東翼時在慶尙道星州地尙未上來云莫重祭享兩官不可不備在外參奉鄭東翼改差其代卽令該曹口傳差出以爲備員將事之地何如傳曰允
정조 22년
洪仁浩以禮曹言啓曰臣與戶曹判書臣金華鎭進詣皇壇奉審則饌卓床巾二件座面紙一張奉室草芚二浮大樽羃一箇小樽羃三箇鼎羃二箇籩十箇篚一箇齋室草芚三浮香大廳白紋地衣二十張付一浮大扃木柱小扃玉莫只二箇鍾流蘇一層磬雉尾羽二層鍾磬結紅索一艮衣照燭纓子一件琴乼一件价幘冠十部進賢冠五部皮弁冠五部紅紬衣四件皁紬衣七件白紬中單十件白紬帬八件白紬帶十五件金銅革帶三件白布襪七部烏皮履十部甲黃幕一部三十一幅內七幅甲黃帳一浮三十四幅內二幅內簷甲黃帳二浮各十一幅內二幅油遮日六浮各四十張付內各四張白布遮日一浮五十幅內五幅白木外揮帳二浮各四十幅內二幅黃綿絲大束乼一艮衣小束乼三艮衣三甲所二艮衣廣別大束乼一艮衣中束乼二艮衣從享位白布揮帳一浮十幅內三幅油遮日二部各二十張付內各三張三甲所一艮衣排設竹五箇登軒架白布遮日二浮各二十五幅內一幅中束乼一艮衣典祀廳白布揮帳一浮十幅內二幅小束乼一艮衣竝破傷紅紬衣五件皁紬衣四件白紬中單五件渝色趁卽改備修補之意分付各該司何如傳曰允
정조 22년
洪仁浩以禮曹言啓曰今此監試覆試一所設場於本曹矣上直郞廳依例朝房直宿之意敢啓傳曰知道
정조 22년
洪仁浩以禮曹言啓曰南關王廟正殿㵕漏樑上塗灰剝落處以今二十一日卯時修改事單子解凍後擧行事命下矣修改吉日時更令日官池景喆推擇則來三月初七日卯時爲吉云以此日時擧行何如傳曰允
정조 22년
洪仁浩以禮曹言啓曰卽接奎章閣移文則御考恩賜丁巳八月釋菜參班儒生應製直赴監試會試幼學李台升崔漢翼等二人九月駕過十邑儒生應製許赴監試會試幼學兪鉉復鄭世豐李魯新姜志永李弘默柳之翃鄭獻猷崔義敎朴師簡嚴思祖李喆煥金鏶權中述朴弼愼黃應奎金達河元正魯權奭尹大翼李象德洪奭祚等二十一人以前所受直赴許赴帖來納故依節目考準案冊成小帖粘連分給後知委禮曹及四館所許赴於今此戊午式年監試會試之意啓稟蒙允事移文而四館所牒報內試考恩賜去丁巳三月三日製入格幼學尹潢趙庭和等二人今二月幸行時華城校宮釋采參班儒生應製入格幼學沈常鎭直赴監試會試事命下而依例許赴事報來矣御考直赴監試會試幼學李台升等二人御考許赴監試會試幼學兪鉉復等二十一人試考直赴監試會試幼學尹潢等三人依例直赴許赴於今戊午式年監試會試之意敢啓傳曰知道
정조 22년
洪仁浩以禮曹言啓曰己酉二月因備局節目毋論大小科陳試許赴人具由草記事定式矣幼學申在宣黃䅘洪秉球李廷年李養喆李亮采李希白朴敬良朴新顯李正均河象天李命來柳日翼黃時鍾林達英柳鼎養李允中林鵬遠金在默金洛潤金相日柳華喆李克恒朴良臣金光赫崔正瑀黃宗玄李敏行洪樂溫邊德容安聖欽李鍾安文履行金致杞權信度崔柱極孫星岳尹致衡吳謙煥許琱閔榮禎吳承祚金鍊身全頤性全孝性林處鎭閔泰秀崔鎭亮柳成春李宅祥崔鴻羽崔鶴羽丁景祖鄭鎭玉尹行勉尹行健尹行可朴思顯李允玉金師訥金師直徐有英趙顯文崔重湜吳致權崔舜羽趙抃然徐弘復朴尙淳韓昌植俱以監試初試入格應頉陳試矣取考各人等陳試文蹟則京而漢城府外而營本官粘移公文明白無疑遭艱朞服未葬人父子俱參人竝許陳試法典所載凡係遭艱朞服父子俱參陳試人一竝許赴於今戊午式年監試覆試之意敢啓傳曰知道
정조 22년
兪漢寧以賑恤廳言啓曰依下敎故凝善君子過年未葬者處錢二十兩木三疋布五疋題給之意敢啓傳曰知道
정조 22년
李相璜以義禁府言啓曰北兵使鄭觀采狀啓內鍾城前府使朴光進罪狀令攸司稟處事啓下矣朴光進時在任所云依例發遣府書吏交代後拿來何如傳曰允
정조 22년
戊午二月十七日辰時上御重熙堂吏房承旨入侍時行都承旨李晩秀記事官洪奭周記注官金良倜記事官吳泰曾以次進伏訖上敎泰曾曰爾今病愈乎泰曾曰稍愈矣上曰姑難供劇卽爲出去休息也命書榻敎曰政官牌招開政又命書榻敎曰未下直守令皆令明日辭朝又命書榻敎曰文監察他司口傳相換上曰試官牌去來催促賤臣承命出飭命書榻敎曰試官中有實病情勢差祭人改望仍命退承史以次退出
정조 22년
戊午二月十七日午時上御誠正閣右副承旨金奉朝賀入侍時右副承旨李海愚記事官洪奭周金景煥記注官金良倜奉朝賀金鍾秀以次進伏訖上曰抱川縣監金東善亦爲隨入東善隨入進伏鍾秀曰伏聞聖候今已夬復下情欣幸願一仰瞻矣上曰久未見卿必欲一接而痰滯之餘氣甚委薾難於振作故不能卽召致卿久留予心還覺不安矣卿之顔貌大勝於前今則諸節若何鍾秀曰諸症有加無減飮食全不下箸而顔色則果勝於前此亦怪事矣上敎東善曰奉朝賀近日寢食如何爾其詳奏東善曰寢睡則如常而食飮則全廢矣上曰今服何藥而多用涼劑乎鍾秀曰屢試諸醫而終未得效見今所服亦非涼劑矣上曰食治旣不能實則元氣不可不補予意則蔘料似爲當劑矣鍾秀曰慈殿慈宮氣候若何上曰一樣矣上曰卿之神觀如此其好畢竟差復可以無慮矣精神則能周遍乎鍾秀曰酬酢之際精神亦不能周遍大綱則雖或記得而細微曲折則不能照察矣上曰抱川之水何如鍾秀曰水味則好矣而終日飮啖不滿一匙賴以延喘者只是酒力矣上曰近日世上事卿果有所聞知乎鍾秀曰不入城闉已爲半年朝士往來亦不頻見全無所聞知而昨冬金鑢輩事必有原委非可以如是放過者區區愚見伏冀深留聖念焉上曰予固當留念而世道之責專在朝廷之有人元氣實然後百事可做而以今模樣觀之如彼之輩何所忌憚而不敢作也朝廷旣無人則又安知無加於此輩者乎此所謂人必自侮而後人侮之者也每一念此爲之中夜無寐矣卿今老且病矣方今近密之臣如二提學者固有士大夫規模而疎闊太過難責做事卿則疎闊處雖疎闊而亦有細入秋毫處前後風波皆適所以爲卿得名之資耳鍾秀曰深遠之慮非太疎曠者所能爲二提學之做事邊則果爲不足矣上曰監試試官牌去來知入賤臣承命出回奏曰承牌者爲十四人違牌者爲八人其餘牌去來未及知來矣上曰實故外違牌者以前牌更爲催促也仍命鍾秀先退命書傳敎曰禮房承旨入侍又命書傳敎曰同副承旨入侍行左承旨洪仁浩同副承旨兪漢寧進伏上曰祭官中六十以上人勿爲塡差祭報府改修正以入而卿宰侍從敍用者及試官望之未蒙點者通瀜塡差事分付又敎曰前此試官每爲召見而未必有益徒涉屑越科場之事自有定式另加惕念無或致實才之見漏取早取晩之際亦勿使有一毫弊端而至於場內申飭亦爲十分加意事令都承旨廳坐嚴飭諸試官可也仍命退承史以次退出
정조 22년
行都承旨李晩秀坐行左承旨洪仁浩坐直行右承旨李益運坐左副承旨宋銓坐右副承旨李相璜坐直同副承旨李海愚坐注書曺錫中差祭洪奭周差祭假注書李毅采仕呂東植仕直事變假注書朴榮東仕
정조 22년
李相璜啓曰合辭許久闕啓事甚未安除在外差祭外未肅拜呈告人員竝卽牌招何如傳曰允
정조 22년
李晩秀啓曰同副承旨兪漢寧今日不爲仕進卽爲牌招何如傳曰許遞前望單子入之待下批牌招察任
정조 22년
傳于李晩秀曰下直守令留待
정조 22년
承旨前望單子入之宋銓落點
정조 22년
以掌令尹寅基鄭㝡成持平申溆李弘達司諫李遇濟獻納金孝秀正言李德鉉金和鍾牌不進罷職傳旨傳于李相璜曰只推
정조 22년
李相璜啓曰行大司憲宋煥箕在外執義柳畊差祭掌令尹寅基鄭㝡成持平申溆李弘達牌不進監察茶時之意敢啓傳曰知道
정조 22년
以吏曹參判李敬一牌不進推考傳旨傳于李晩秀曰更爲牌招